Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 301

12. évfolyam Évi óraszám: 192 óra Belépő tevékenységformák Különböző nézőpontú értékelések érveinek összevetése alapján önálló állásfoglalás kialakítása, az érvelés technikájának elsajátítása. Önálló adatgyűjtés szakkönyvekből, folyóiratokból, a megfelelő információ kiválasztása, a tanultakkal rendszerben kezelése. Rendszerezés, rendszerben gondolkodás. Az információfeldolgozás normáinak használata. Elemzés és lényegkiemelés. Vitaindítók, jegyzetkészítés, kivonat készítése. Statisztikai táblázatok, grafikus ábrázolások felhasználása különböző jelenségek értékelésre. Problémamegoldás. Elemzés. Az ismeretek komplex kezelése. Önálló ismeretszerzés. Számítástechnika alkalmazása felhasználói szinten. A mindennapi tapasztalat és a tanult ismeretek összekapcsolása. Elméleti gazdaságtan (közgazdaságtan) Témakörök Tartalmak A makrogazdaság alapösszefüggései A makroökonómia alapfogalmai, a gazdasági szférák és a makropiacok. Termékek és jövedelmek áramlása. A nemzetgazdasági teljesítmény mérése. Új típusú jóléti fejlődési mutatók. A makrogazdasági egyensúly Az árupiaci kereslet. Az árupiaci kínálat. A pénzpiac. A makroegyensúly és a részpiaci egyensúlytalanság. Az egyensúly felbomlása a különböző piacokon. Növekedés és/vagy egyensúly, fenntartható fejlődés. 2001/28/II. szám Témakörök Tartalmak Az állam gazdaságpolitikája A modern állam szerepe. A költségvetési politika. A monetáris politika. A monetáris és fiskális eszközök kölcsönhatása. Gazdaságpolitikai alternatívák, programok. A külgazdasági kapcsolatok és nemzetgazdasági összefüggésük A nemzetközi munkamegosztás. Külkereskedelem és előnyök, globalizáció. A külkereskedelem-politika lényege, irányai, eszközei. Vállalatok a nemzetközi piacokon. A nemzetközi pénzügyi és hitelrendszer. A nemzetközi gazdasági szervezetek. A nemzetközi munkamegosztás visszahatása a nemzetgazdaság piacára. Üzleti gazdaságtan Témakörök Tartalmak A gazdálkodás feltételeinek rendszerezése A vásárolt készletekkel, a munkavállalókkal és a befektetett eszközökkel kapcsolatos tanult ismeretanyag rendszerezése. A tevékenység költségei és az értékesítés A tevékenységek költségei és számviteli elszámolásuk. Az értékesítés elszámolása. A vállalkozás eredményének meghatározása. A termelés és értékesítés statisztikai vizsgálata egyszerűen. Marketingmix, tervezés A termék marketingértelmezése. Az ár marketingértelmezése. A forgalmazás és elosztás marketingértelmezése. A kommunikáció marketingértelmezése. A marketingtervezés folyamata. A pénzügyi és a hitelműveletek rendszerezése A pénztárral és bankszámlával kapcsolatos elszámolások rendszerezése. A rövid távú finanszírozás ismeretei. A költségvetési kapcsolatok áttekintése. Zárás — éves beszámoló A könyvviteli zárás. A vállalkozói vagyon és eredmény elemzése egyszerűen. Az éves beszámoló felépítése, információtartalma. Menedzsment — vezetői feladatok, a szervezeti magatartás tényezői A döntés értelmezése. A tervezés — szervezés — vezetés értelmezése. Az ellenőrzés. A motiváció. Csoportviselkedés és konfliktusok. Környezetmenedzsment (EMAS, ISO14001). A gazdálkodási tevékenység rendszerezése A tanult ismeretek rendszerezése. A továbbhaladás feltételei Elméleti gazdaságtan (közgazdaságtan): A tanulók mutassák be a mikro- és makroszemlélet közötti különbséget, a makrogazdaság szereplőit és piacait, a jövedelemáramlás formáit és kategóriáit, a kibocsátás nemzetközi mutatóit. 2001/28/II. szám Ismertessék az árupiaci kereslet tényezőit, a fogyasztási és megtakarítási függvényt, a beruházások szerepét, a modern pénzrendszert, a kétszintű bankrendszer működését, a pénzteremtés mechanizmusát, a pénzkereslet tényezőit, a pénzpiac hatását a kamatláb alakulására, valamint az árupiaci kínálat tényezőit, a munkapiac szerepét a kínálat alakulásában. Mutassák be a nemzetgazdasági problémákat (növekedés, munkanélküliség, infláció) és okaikat. Határozzák meg az állam feladatait, a fiskális és monetáris politika eszközrendszerét, hatását, jellemezzék a gazdaságpolitika fő irányait. Ismertessék a külgazdasággal kapcsolatos alapfogalmakat (munkamegosztás, komparatív előnyök, valutapiaci fogalmak), a külkereskedelem politika fogalmát, irányait, eszközrendszerét, az export és import hatását az egyensúlyi jövedelemre, a külkereskedelmi és fizetési mérleg fogalmát, szerkezetét, a legfontosabb nemzetközi szervezeteket (EU, IMF, WTO ...). Üzleti gazdaságtan: A tanulók határozzák meg a költségnemek tartalmát, a befejezett tevékenységek elszámolásának rendjét, a vevői számla tartalmát, az általános forgalmi adót mint fizetendő adót, az eredménykategóriák tartalmát és kapcsolatát, az eredménykimutatás készítésének módjait, a társasági adó, valamint a statisztikai indexek tartalmát. Ismertessék a költségelszámolási módok információtartalma közötti különbséget, az értékesített tevékenységek elszámolásának hatását a vagyonra és az eredményre. A tanulók mutassák be a marketingmix elemeit, a termékkategóriákat, az ármegállapítások alapvető módjait, a legjellemzőbb marketingcsatornákat, a kommunikáció és promóció legfontosabb eszközeit, a piacszegmentálás lépéseit. Ismertessék a vállalkozás és a költségvetés, az APEH- és TB-kapcsolatok tartalmát, a fizetőképesség, a pénztárral és a bankszámlával kapcsolatos elszámolások tartalmát, a levonható és a fizetendő forgalmi adó kapcsolatát, a fizetőképesség vizsgálatának egyszerű eszközei jelentését, a zárás és az éves beszámoló információközlő szerepét. Határozzák meg a terv, tervezés, döntés, kockázat, szervezés, ellenőrzés fogalmak tartalmát, a vezetői stílus meghatározóit, a csoportfogalom tartalmát, a csoportfejlődés szakaszait, jellemző funkcióikat és szerepüket a csoportban, a csoportban keletkező konfliktusok okait. KÖZGAZDASÁGI SZAKMACSOPORTOS ALAPOZÓ GYAKORLATOK 11—12. évfolyam Célok és feladatok A tantárgy célja, hogy bővítse, rendszerezze és mélyítse el a közismereti és a szakmai orientációs gyakorlatok keretében tanultakat, fejlessze, alapozza meg a szakmai műveltséget. A szakmacsoport aktív tanulói magatartást és tanulási élményeket is eredményező bemutatásával hívja fel a tanulók figyelmét a közgazdasági szakképesítések sajátosságaira, keltse fel az érdeklődésüket azok gyakorlata iránt. Segítse a tanulókat leendő szakmai szerepük kiválasztásában, megfogalmazásában, az egyéni életpályájuk reális megszervezésében, megfogalmazásában, megtervezésében. Teremtsen feladathelyzeteket a tanulók képességei, szakmai tehetsége kibontakoztatására, keltse fel az érdeklődést a szakmai tevékenységek gyakorlata iránt. Biztosítson lehetőséget a szakmacsoport munkaköreiben szükséges magatartás kialakulásához, a motiváció fejlesztéséhez, megerősítéséhez. Neveljen a szakmai tevékenységekkel kapcsolatban felelősségteljes magatartásra, alakítsa ki a tanulókban az önálló, pontos és minőségi munkavégzés igényét. Fejlessze azokat a képességeket, amelyek a sikeres ügyintézéshez, üzleti élethez szükségesek (memória, kommunikáció, kapcsolattartás). Az Üzleti gazdaságtan gyakorlatok oktatásának célja, hogy képessé tegye a tanulókat azoknak a folyamatoknak, számításoknak, bizonylatkezeléseknek az elvégzésére, gyakorlatára, amelyeket az elméletben tanultak. Tegye képessé a tanulókat irányítással egyszerű számviteli, pénzügyi, statisztikai és marketingfeladatok megoldására, tevékenységük megszervezésére és értékelésére. Fejlesztési követelmények A tantárgy tanulása során fejlődjenek a tanulók szakmai gyakorlati tantárgyak tanulásához szükséges képességei, így különösen az ismeretelemző-értékelő gondolkodás, az önálló tapasztalatszerzés, a kreativitás, az ismeretek alkalmazási képessége. 2001/28/II. szám A gyakorlati tevékenységek során maradéktalanul tartsák be a balesetmentes és biztonságos munkavégzés szabályait, fejlődjön munkabírásuk, kitartásuk, monotóniatűrésük. A tantárgyi tevékenység során szokjanak hozzá a tanulók a számítástechnikai eszközök használatához, a produktív munkavégzéshez. Alakuljon ki a tanulókban az önálló feladatmegoldás igénye, érezzék meg a sikerek értékét, örömét. A gyakorlati tevékenység végzése során folyamatosan erősödjék a szakmai motiváció, váljon tudatos döntéssé a szakmaválasztás. A tanulók alkalmazzák a gyakorlati tevékenységek végzéséhez szükséges magatartási szabályokat, magatartásformákat. Üzleti gazdaságtan gyakorlatok: A tanulók képessé válnak egyszerű gazdasági eseményeket irányított feladatmegoldással idősoros és számlasoros könyvelésben feljegyezni, az elszámolásokat ellenőrizni és a kapcsolódó egyszerű számviteli és pénzügyi bizonylatokat kitölteni, az egyszerű pénzforgalmi teendőket elvégezni. Képessé válnak irányított feladatmegoldással egyszerű statisztikai számításokat elvégezni a tanult elemzőeszközök segítségével, röviden értelmezni a kiszámított mutatószámokat. A tanulók képesek összefoglaló feladat kidolgozására a tanult számviteli, statisztikai és pénzügyi ismeretek vonatkozásában. A gyakorlati élet követelményei szerint képesek az információfeldolgozás korszerű eszközeinek és alapvető, egyszerű szakmai szoftvereknek a kezelésére.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes